
-  ■■  l  ■  ■  ■  •-  .  V  (  .  •.  I  /  •  ,  «  .  . . 

bent  fortis  fuae  communitatem,. ut  alterius  difciplinas  in¬ 
crementa  alteram  quoque  difciplinam  promoveant.  Quas  enim 
circa  materiam  caloris,  cum  folidis  lluidisque  corporibus  com¬ 
binatam  ,  quae  de  lumine  ,  rerum  texturas  &  colores  alteran¬ 
te  ,  quae  de  potentia  phlogifti  in  foffilia,  plantas  ,  animalia  co* 
gnovimus  ,  illa  &  ad  fanitatis  morborumque  notitiam  haud  du¬ 
bie  multum  contribuunt.  Bonos  infuper  &  finiftros  effertus  , 
quos  ab  aeris  mephitidumque  artione  exportamus  &  pertimefci* 
mus ,  ad  origines  contagiorum  explorandas  conducere ;  &  qu£ 
circa  menfuram  falubritatis  &  malignitatis  aereas  ,  deque  artibus, 
Vitiatum  aerem  reftituentibus  ,  recentia  Phylleorum  tentamina 

l  *. 

confirmarunt,  medicis  quoque  ufibus  infervire,  omnes  harum 
rerum  vel  mediocriter  gnari  facile  intelligunt.  Utut  autem  fir¬ 
mus  fit  Phyfices  hic  cum  Medicina  nexus ,  utrique  fcientise  appri¬ 
me  utilis ,  longe  tamen  arrtius  eft  quod  Chirurgiam  inter  at¬ 
que  Medicinam  neeeffitudinis  vinculum  intercedit.  ,  Utrius- 

que  enim  difciplina  idem  'plane  finis  eft  atque  materia  ,  ma¬ 
li  nempe  corporis  habitus ,  variorum  fymptomatum  tumultus 
morborumque  medela.  Modi  quidem  curandi  inter  fe  differunt; 
at  valde  cognati  tamen  mutuisque  auxiliorum  commerciis  fibi 
invicem  conjuncti.  Unde  pronum  utique  &  in  aperto  eft  , 
neque  Medicum  Chirurgia; ,  neque  Chirurgum  Medicina  prafi- 
diis  pofle  fuperfedere.  Hi  fane  mortalium  rebus  optime  viden¬ 
tur  profpicere  ,  qui  utramque  hanc  artem,  vere  individuam,  noti 
*  fola  inftitutione ,  fed  ipfo  ufu  &  exercitatione  juvenes  docent.  Ar- 
cliffimum  hoc  Medicina  &  Chirurgia  confortium  nemo  fane  pe¬ 
nitius  cognovit,  nemo  religiofius  per  omnem  vitam  coluit,  ne¬ 
mo  anxius  difcipulis  commendavit ,  quam  qui  ante  fex  hos  men- 
fes  pramatura  morte  nobis  &  literato  orbi  ereptus  eft,  quem 
diutiffime  lugebimus,  B.  LOBSTEINIUS.  Quodfi  publica  vi¬ 
ta,  a  B.  Viro  gloriofe  transacta ,  monumenta  ferius  a  nobis  ex- 
ada  videantur ,  negotiorum  curis ,  quibus  impliciti  fuimus ,  opti- 
mique  Collega  meritis ,  non  facile  breviori  compendio  exprimen¬ 
dis  ,  mora  hac  imputetur  officii,  eo  fandioris  nobis  &  antiquio¬ 
ris  ,  quod  non  poftremis  gloria  defideratiffimi  viri  teftibus  nos 
accenfemus.  Etenim  familiariter  cum  eo  vixiffe  nos,  eosdem 
praceptores,  eadem  ftudia  coluiffe,  plurimaque  ex  omnigena 
eruditionis  ejus  fontibus  in  noftros  quoque  ufus  dimanalfe , 
grato  animo  profitemur. 

Natus  eft  Vir  celeberrimus  A.  C.  MDCCXXXVI  penultima 
Maji,  in  Lamperthemio  vico,  duabus  fere  ab  hac  urbe  leucis  di- 
ftante.  Patrem  habuit  B.  Anton.  Lobsteinium  Chirurgum, 
Matrem  Mariam  Ursulam  Eckeliam  Argentoratenfem.  Felici 
educatione  praparatus ,  Gymnafium  noftrum  adiit ;  ex  quo  poft 
feptennium  cum  laude  evocatus  A.  MDCCLII  ftudioforum  albo 
nomen  infcripfit.  A  prima  ille  atate  incredibili  Chirurgia  ftudio 
flagravit,  ita  ut  puer  jam  vacuum  laboris  tempus  fecandis  ani¬ 
malibus  tribueret.  Verum,  pro  excelfa  animi  indole ,  ad  fumma 
quaque  quum  eniti  cuperet ,  omnia  illa  fedanda  fibi  efle  credi- 


-dit  ftudia,  qutc  eonfumttiatum  Chirurgum  abfol  verent  Prtegii- 
liatis  itaque  literis  humanioribus  &  linguarum  eruditarum  viva-* 
rumque  notitia  fibi  comparata,  Philofophiae ,  Matlleli  &  Phyll¬ 
ea;  operam  navavit :  quibus  ittftructus  fubhdiis ,  vallum  quoque 
Medicinas  campum  decurrere  ftatuit.  Quare  inclytos  fchola;  no- 
Itee- medicae  Dodlores  Boecleros,  SpieEaiannos  ,  Eisenman- 
nos  ,  SacHsios  ,  Phyliologiam,  Chymiam,  Botanicen,  Mate¬ 
riam  medicam  ,  Pathologiam  Clirticenque  tradentes ,  fedulo  audi¬ 
vit.  At  Chirurgiae  principia  ex  facundo  Phil.  Henr.  Boecleri 
ore  avidus  haulit  &  Anatomice  inprimis  excolenda;  perpoliendas- 
que  tam  publice  quam  privatim  totus  incubuit.  Unde  &  in 
praeparandis  rtmfculis  atque  vifceribus  viisque  vaforum  &  ner¬ 
vorum  inveftigandis  diligentia  atque  dexteritate  brevi  omnes  fa¬ 
cile  aequales  fuos  fuperavit.  Neque  vero  theatrum  nollrum  ana¬ 
tomicum  difeendi  ardorem  ejus  rellinguere  potuit ;  fed  &  in  no- 
focomio  regio  clarilfimi  Le  Riche  ,  patris ,  inllitutione  ufus  , 
difficillimas  quasque  operationes  fepe  multumque  molitus  e  11* 
Praeltantiliimi  hujus  viri  humanitati ,  qua  liberam  illi  cadaverum 
copiam  conceffit ,  plurimum  fe  debuilfe  ,  nunquam  non  grato 
pradicavit  animo.  Itaque  reconditas  quasque  humana;  machina 
partes  abditiffimosque  canales  continue  rimatus  ,  infinitas  natu. 
tx  variationes  &  ipla  quali  ejus  penetralia  fibi  aperuit  fuoque  te* 
llimonio  docuit ,  non  fola  manuum  agilitate  Chirurgi  munus 
abfolvi,  fed  folida  ftructura;  corporis  cognitione  opus  illi  elfe, 
ut  diverfos  operandi  modos  aegrotorum  difpofitionibus ,  malo- 

I 

rum  formis  atque  natura;  luiibus  &  quafi.  erroribus  accommoda¬ 
re  pollit.  Difcant  fane  de  viro  hoc  egregio  quicunque  Chirurgias 
adyta  ingredi  cupiunt ,  quibus  auxiliis ,  quo  doctrina;  apparatu 
pollere  debeant  linceri  nobiliffimte  artis  candidati.  His  ille  pro¬ 
be  imbutus,  fladiumque  academicum  jam  emenfus,  fequi  exer- 
citus,  caltrenfes  morbos  ferutari,  Chirurgiam  practicam  ample- 
dii  decreverat.  Tandem ,  nonnili  repetitis  praeceptorum  fuorum 
admonitionibus  victus ,  ad  fufeipiendum  Dodloris  medici  gradum 

adpulit  animum ,  ita  tamen  ut  Chirurgiam  lion  poftponCret  Me¬ 
dicina  ,  fed  utramque  fcientiam  amabili  confortio  jungeret ;  quo 
ipfo  liberalius  praeceptorum  fuorum  votis  fatisfeciffe  cenfendus 
eft.  Examinibus  itaque  medicis  cum  laude  fu  peratis,  A.  MDCCLX 

i 

die  XIV  Aug.  ab  III.  Spielmanno  Medicina:  Dodor  creatus  eft, 
poftquam  die  XXVI  Jul.  ejusdem  anni  dilfertationem ,  quam  vo¬ 
cant  inauguralem  ,  de  nervo  fpinali  ad  par  vagum  accejforio 
omnium  ordinum  applaufu  defenderat.  Egregio  hoc  fpecimine  diffi¬ 
cilis  hujus  nervi  hiftoriam ,  verum  ortum  atque  progrelfum ,  ejus- 
demque  cum  pari  vago  focietatem  &  per  carnes  colli  &  cervicis 
diftributionem,  clare  &  diffinde  expofuit.  Tum  vero  iter  litera- 
rium  aggreffiis,  Francofurti  ad  Moenum  xenodochia,  militi  Gal¬ 
lico  parata,  frequentavit  vifisque  thermis  Wisbadenfibus ,  Swal- 
bacenlibus ,  Schlangenbadenlibus  &  Moguntia  perluftrata,  ad 
illuftria  Belgii  foederati  Lycea  perrexit.  Ulttajedi  ab  III.  Oster» 

DYK  -  SCHACHTIO  ,  HaHNIO  ,  WesSELINGIO  ,  SACHSIO,  RaVIO 
benigne  exceptus ,  Lugdunum  Batavorum  petiit,  ubi  per  inte¬ 
grum  fere  annum  Albinorubi  fratrum,  Gaubii,  Royenii,  Mu- 
schenbroekii,  Allamandi  ,  Hemsterhuysii  ,  Schultensii  in- 
ffitutione  dodisque  fermonibus  plurimum  profecit;  infignes  hor¬ 
ti  botanici  divitias ,  lediffimurtique  rerum  naturalium  apparatum 

atque  ingeniofam  Mulchenbroeckii  phylicam  fuppelledilem  in 

fuos  quoque  ufus  convertens.  Inprimis  tamen  eximios  Albinia- 
norum  praeparatorum  thefauros,  ipfam  quali  naturae  viventis  ex¬ 
primentes  imaginem  ,  fumma  voluptate  perfcrutatus  eft ,  ad  fi- 
milia  tentanda  jam  tum  animum  adjiciens.  Neque  fugit  illuftrem 
Albinum  juvenjs  ,  ad  anatomiam  nati ,  praeclara  indoles ;  qui 
adeo  eum  in  deliciis  habuit,  ut  &  ad  demonftrationes  anatomicas, 
feledioribus  difcipulis  inftituendas,  fponte  eum  excitaret.  Am- 
Itelodamenlium . quoque  xenodochia,  theatrum  anatomicum  hor¬ 
tosque  publicos  femel  iterumque  invifit;  Burbiannum  botanices, 
Camverum  anatomiae  peritia  claros  fibi  devinxit.  Hagae  comitum 
Principis  Araulionenfis  longe  fplendidiffimum  rerum  naturalium 
apparatum  non  ftne  admiratione  vidit,  iEgre  demum  a  Mulis  Ba- 

tavis  abreptus  A.  MDCCLXI  Lutetiam  Pariliorum  fe  contulit,  no* 
vas  ibi  difcendi  opportunitates  circumfpecturus.  Itaque  lectiones 
obftetricias  Levreti,  anatomicas  Ferrenu,  phyficas  Nolleti, 
botanicas  Monieri  diligenter  audivit.  Xenodochiorum  frequen¬ 
tator  affiduus ,  medendi  operandique  methodos  folicite  inveftiga- 
vit;  celebris  inprimis  Moreau,  calculos  feliciter  eximentis,  dex¬ 
teritatem  non  femel  miratus.  Humaniffimo  Jussieu  ,  ad  officia 
quaevis  promto,  in  deambulationibus  botanicis  comitem  frequen¬ 
ter  fe  praebuit.  Illud  autem  inter  praecipuos  itineris  literarii  fru¬ 
ctus  merito  computavit ,  quod  illuftris  Morandus  ,  Chirurgo¬ 
rum  fui  temporis  facile  princeps  ,  tam  infigni  eum  cultu  atque 
honore  dignatus  eft ,  ut  aditum  in  privatum  confeflum  utriusque 
Academia;,  &  Scientiarum ,  quam  ipfe  tum  regebat,  &  Chirurgiae 

patefaceret;  cujus  lingularis  beneficii  recordatio  nunquam  non 

» 

grata  &  jucunda  illi  fuit.  Aliorum  etiam  illuftrium  Chirurgorum, 
Fageti,  Boerdenavii,  Sabatierii,  Louisii  amicitia  condeco¬ 
ratus  ,  multa  in  Medicinae  &  Chirurgiae  commodum  ex  eorum 
commercio  percepit.  Redux  A.  MDCCLXII,  menfe  Februario, 
in  patriam ,  ad  priftinos  ffiores  &  ftudia  rediit  atque  annuente  ite¬ 
rum  amiciffimo  Le  Riche  ,  creberrimas  in  nofocortiio  regio  ca¬ 
daverum  difieftiones  inftituit.  Ut  autem  praeclari  ingenii ,  ufu 
&  arte  exercitati,  dotes  in  utilitatem  quoque  cederent  ftu- 
diofie  juventutis,  ab  inclyto  Ordine  medico  ampliffimam  tunG 
docendi  veniam  impetravit.  Lectiones  ejus  Phyfiologicae ,  Chirur¬ 
gicae,  Pathologicas,  ab  auditoribus  avide  exceptae,  juvenis  doctu¬ 
ris  famam  mox  per  vicinas  regiones  celebrarunt.  Ne  itaque  fcho- 
larum  exterarum  invitationibus  aures  praeberet ,  intercedente  Or¬ 
dine  medico,  Senatus  patrius  A.  MDCCLXIV  Prodemonftra- 
toris  anatomici  munus ,  cum  annuo  ftipendio ,  illi  obtulit;  quo 
per  quadriennium  pr  sciar  e  functus ,  A.  MDCCLXVIII  die  VIII 
Jun.  Profeffor  medicinae  extraordinarius  defignatus  eft,  fimulque 
fpes  ipfi  fecla  Cathedrae  Anatomico  -  Chirurgicae ;  quam  quidem 
eodem  anno  die  III  No v.  poft  ven.  Eisenmanni  obitum,  felici- 


bus  aufpiciis  adiit  a).  Primas  ille  tum  in  theatro  anatomico  par*' 
tes  agens,  nomine,  ingenio,  doctrina  tantum  inclaruit,  ut,  quas 
jam  loci  opportunitate  &  cadaverum  frequentia  aliis  antecellit ,  • 
fcholas  patrias  novum  a  Do  doris  fui  celebrati  difciplina  ornamen¬ 
tum  accederet.  Teftes  heic  compello ,  quotquot  eum  audiverunt 

* 

vitas  mortisque  ligna  in  ipfo  lectionum  limine  pandentem ,  quam 
diffinde  artuum  &  mufculorum  omnium  fitus  nexusque  expli¬ 
cuerit,  quam  dilucide  vaforum  nervorumque  difficultates  evol¬ 
verit  ,  quam  artificiofe  vifcerum  &  cerebri  inprimis  atque  orga¬ 
norum  fenfuum  ftructuras  demonftraverit.  Neque  folertius  quis 
unquam  operationes  chirurgicas  adornavit,  rationes  operandi 
discrevit,  modos  &  tempora  diffinxit.  At  quod  inprimis  fa- 
lutare  ,  quodque  dudum  in  votis  fuerat ,  id  ille  primus  exfequi 
inffituit ,  ut  non  Chirurgias  modo  principia  difcipulis  traderet , 
fed  crebra  operationum ,  ab  eis  tentatarum ,  repetitione  chirurgos 
quafi  effingeret.  Hoc  autem  cum  fummis  utriusque  artis  princi¬ 
pibus  conftanter  alferuit ,  Chirurgiam  cum  Medicina  indiffolubili 
Vinculo  junctam ,  neque  curationem  morborum  internorum  feli¬ 
citer  celfuramelfe  Medico,  qui  penitiori  Chirurgias  cognitione  de- 
ffitutus  fit.  Quibus  ille  lludiis  effecit ,  ut,  in valefcente  indies  Me¬ 
dicinae  &  Chirurgi»  cultorum,  hanc  Academiam  frequentantium  , 
multitudine,  fifci  anatomici  proventus  in  tantum  accrefcerent ,  ut. 
ex  eorum  refiduis,  ultra  fex  librarum  Turonenfium  millia,  in  Bi¬ 
bliothecas  publicas ,  medicas  inprimis ,  augmentum  ,  paucorum, 
annorum  fpatio  ,  impenderentur.  Neque  vero  folius  Univerfita- 
tis  commodis  intentus ,  privatim  quoque  operationes  chirurgicas, 
easque  difficillimas ,  fumma  plerumque  felicitate  ,  vivis  admini- 
ftravit.  Suffufione  laborantibus  quam  plurimis ,  extirpata  lente,, 
lucis  ufum  reffituit ;  calculi  doloribus  vexatos  exemit  cruciatibus 
atque  ad  optatam  lalutem  reduxit.  Vulgata  tum,  ex  omni  parte, 
viri  prasftantiffimi  fama  principes  paffim  atque  magnates ,  ,& 

"  ■■-■»■  11  in  i  ■  n  i  -  -  •  -  -  -  T  ■'  -•  -  *  ~  --  -  ^b’ 

a)  Vid.  Programma  ad  orationem  ejus  inauguralem  ,  ab  111.  Spielmanno 

confcriptum  die  XXIV.  OCT.  MDCCLXVIII. 

quotquot  chronicis  aliisque  gravioribus  morbis  laborabant ,  in¬ 
duxit  ,  ut  magno  ad  eum  numero  confluerent ,  afflicte  valetudi¬ 
ni  opem  quaerentes.  Ita  per  quindecim  &  quod  excurrit  annos 
fumraa  cura  tetiffimoque  fucceflu  rei  noltee  anatomicae  atque 
chirurgicae  praefuit ,  &  utramque  fimul  medendi  artem  continuo 
ufu  tractavit.  Verum  ille,  dum  aliorum  faluti  indefeflo  labore  pro- 
fpiceret,  fuam  ipfe  valetudinem  fenfim  fenfimque  labefactari  intel¬ 
lexit.  Itaque,  deficientibus  jamjatn  viribus  &  ingravefcente,  quod 
eum  invaferat ,  malo ,  A.  MDCCLXXXIII  Profeflionem  anato¬ 
micam  cum  Pathologica ,  utut  aegerrime  ,  commutavit.  Noluit 
tamen  cathedram ,  quam  tot  annis  egregie  ornaverat ,  protinus 
orbam  relinquere  >  fed  Procerum  Academte  votis  &  genio  fuo  ob- 
fecundans  ,  quantum  per  valetudinis  rationes  licebat,  theatro 
anatomico  porro  praeefle'&  docentium  «eque  ac  difcentium  conatus 
promovere  ftuduit,  donec  perdita  magis  magisque  valetudine,  labo¬ 
res  tandem  omnes  defugere  &  falutaris  artis  prafidia  in  fe  folum 
convertere  cogeretur.  Non  inter  poftremas  autem  ejus  pro  bo¬ 
no  publico  molitiones  commemorandas  nobis  heic  funt,  quas  no¬ 
va  methodo  adornare  aggrefiiis  eft,  Anatomice  infiitutiones ,  quibus 
ille  fubfecivum  omne  tempus  tribuens,  ipfam  quafi  naturam  exfcri- 
bere  diiicctasque  &  praeparatas  ,  quas  oculis  fubjecerat ,  humanae 
machinas  partes  calamo  exprimere  folebat ,  quemadmodum  fchedae 
innumerae  ,  quae  inter  alia  fcripta  ejus  fratres  haeredes  fervant , 
aperte  teftantur.  Infiitutiones  has ,  Ut  &  Commentarios  phy  fio* 
logicos ,  qui  ultimam  quoque  limam  defiderant ,  publica  luce  do¬ 
na  flet,  fi  vita  longior  &  valetudo  magis  profpera  ipfi  contigiflet. 
Non  defunt  tamen  felicis  ingenii  foetus,  Programmata  publica  a) 

a)  Ex  raris  horum  Programmatum  obfervationibus  paucas  tantum  hic  obi* 
ter  annotare  lieeat*  A.  1771»  aquam  labyrinthi  auris  ,  a  fe  repertam* 
e  jusque  vias  &  ufus  indicavit.  A*  I77f*  ileon  lethalem  ex  concretione 
praeternaturali  redi  iilteftini  cum  utero  defcripfit.  A.  1779*  fuffufionis 
fecundari a  rarioris  >  a  fe  obfervatae*  curandi  modum  docuit.  A.  1783» 
optimam  pericula  bubonoedes  evitandi  methodum  indigitavit,  -  - 

&  Dijfertationes  Anatomico  -  Chirurgiae  b) ,  fub  praefidio  ejus  & 
moderamine  defenfie  ,  quse,  uti  materiarum  gravitate ,  ita  erudi¬ 
tionis  &  obfervationum  fugaci  (fi  marum  apparatu  fefe  plurimum 
commendant.  Vivet  igitur  vigebitque  penes  nos  immortalis  viri 
memoria ,  qui  omnem  laborem  fuum,  omnem  operam  ftudiumque, 
in  commodis  juventutis,  in  incremento  Academiae ,  infalute  segro- 
torum  confumfit,  cujus  magnitudinem  meritorum  leftilfima  te- 
liatur  Medicorum  Chirurgorumque  corona ,  qui ,  in  fragilitatis 
humanae  folatimn  ,  e  celebri  ejus  fchola  prodierunt.  Teflantur 
eadem  dodtrinse  ,  minime  vulgaris  ,  fructus ,  Bibliothecae  patriae 
amplificatio ,  Principum  ,  Magnatum  ,  Procerum  ,  Doctorum , 
Civium  confenfus ,  &,  quod  filentio  praeterire  piaculum  elfet,  Mu- 
farum  pafiim  exterarum  Goettingenfium ,  Berolinenfium ,  Caffel- 
lanarum,Dresdenfium  eum  alliciendi  ad  fefe  conatus*  Verum  enim- 
vero,  quod  laeti  grati  que  recordamur,  nullis  ille  unquam  vel  gra- 
viffimis  folicitationibus  expugnari  potuit ,  ut  a  cara  ipfi  patria , 
quam  virtutum  fuarum  fplendore  illuftraverat,  divelli  fe  (ineret. 
Canonicatum  D.  T hornae  A.  MDCCLXXIV  lingulari  Regis  noftri 
Auguftiflimi  beneficio,  jure  quod  vocant  primarum  precum ,  con- 
fecutus  efl.  Officia  quaeque  publica,  quse,  dum  rebus  Academiae 
interefiet ,  ipfi  demandata  fuerunt ,  fumma  fide  atque  prudentia 
adminiftravit.  Recloratum  bis ,  Decanatum  medicum  duodecies, 
Infpectoris  Collegii  Wilhelmitani  &  Marciani  munus  femel ,  Pro- 
motoris  ad  honores  medicos  quater  geffit.  Morbum  quod  atti¬ 
net  ,  cujus  pertinacia  demum  viftus  eft ,  jam  ante  quindecim 
fere  annos  ejus  vefligia  fenferat.  Obefiori  quippe  corporis  habitu 
affectus  vitamque  fedentariam  ,  quantumvis  laboriofam ,  agens , 


b)  De  Hernia  congenita.  A.  MDCCLXXI. 

De  Valvula  Eufiachii.  A.  MDCCLXXI. 

De  Nervis  dura  matris ,  A.  MDCCLXXII. 

De  Calculis  vefic a  urinaria  cyjlicis.  A.  MDCCLXXIV. 
De  Liene.  A.  MDCCLXXIV. 

De  Structura  nervorum.  A.  MDCCLXXXII. 

infenfiffimuni  in  hypochondriis  hoilcm  expertus  eft  hepatis 
infardum ,  qui  ftomachum&vifcera,  digeffioni  &  chylopoefi  di¬ 
cata,  paulatim  afflixit  Pervicaciffimus  hic  morbus  omnem  re¬ 
mediorum  vim  adeo  fprevit ,  ut  ipfe,  felix  alias  morborum  chroni¬ 
corum  domitor,  facilius  offium  quam  hepatis  duritiem  folvi,  non 
femel  profiteretur»  Etenim  lento  gradu  ad  venae  portarum  fy- 
ftema  fiftularumque  hepaticarum  anguftias  medicamenta  perve¬ 
niunt,  atque  eundo  &  redeundo  virtutem  fere  omnem  &  effica- 

it 

ciam  amittunt  Acceffit  identidem  virulenta  putridorum  halituum 
mephitis ,  a  cadaveribus ,  quae  frequenter  tractabat ,  lpirata ,  qua 
bilis  ,  ad  putredinem  proniilima ,  corrupta  fuit  Ita  reprelfa  qui¬ 
dem  aliquoties  morbi  vis ,  majori ,  per  intervalla ,  mole  incre¬ 
buit.  Eorfan  &  negligentius  fuam  ipfe  curabat  valetudinem,  qui 
in  reftituenda  aliorum  tenaciffimus  erat  Nemo  fane  intentius 
illo  morborum  ligna  &  fymptomata  ponderare  atque  difcute- 
fe ,  nemo  Violentiam  morborum  ardentius  feliciusque  reprime¬ 
re  folebat.  At,  in  fuis  ipfe  rebus  remiffiot ,  ab  aufcultatione  aegri- 
tudinum  fuarum  facile  animum  avertebat»  Poftremo  exoratus 
ab  amicis,  crebris  aeris,  vitae  locorumque  mutationibus  morbi 
ingravefcentis  vim  &  incrementa  cohibere  ftuduit»  Itaque  jam 
A» MDCCLXXIX,  Confultiffimo  Kochio  comite,  cum  quo  ve¬ 
tus  illi  necellitudo  intercedebat ,  in  inferiorem  Germaniam  iter 

...  _  -  v 

fufcepit ,  invifoque  Butzbachii  Halforum  dilediffimo  fratre ,  Cafi 
fellas  inde  atque  Goettingam  contendit  Hic  cum  Wrisbergio 
&,  quod  inprimis  volupe  erat,  cum  Camfero,  claris  anatomicis, 
amicos  fermones  contulit  &  celeberrimos  quosque  illuftris  hujus 
Lycei  viros  falutavit.  A»  MDCCLXXXII.  amiciffimo  Kochio  ite¬ 
rum  comitatus ,  leniendae  aegritudini,  fontem  Tungrenfium  adiit, 
nbiaLiMBURGioatqueSANDBERGio,  inclytis  illarum  regionum  me¬ 
dicis  ,  omnibus  humanitatis  officiis  exceptus  ,  cum  illuftri  in¬ 
primis  van  SwiNden  aliisque  viris  Batavis  quotidianam  confuetu- 
dinem  aluit.  Ex  aquis  Leodium ,  Leodio  Bruxellas  cum  fido 
achafc  fuo  difceffit.  Hic  praecipua  Academia  membra ,  officiofif- 
iimi  Gerardi  aufpiciis,  convenit,  &,  favente  Rombergio  ,  in  ce* 

lebris  Lingueti  notitiam  pervenit.  Lutetiam  tandem  Pari¬ 
liorum  delatus  ,  principes  in  utraque  Medicina  viros ,  Lasso- 
nium,  Vicq  d’AzYRiu»i,  Petitum,  Louisium  ,  Sabatierium, 
denuo  invifit  eorumque  fermonibus  doctisque  colloquiis  plurimum 
delectatus  elt  His  ille  artibus  occultum  hollem  fallere  quidem  , 
at  minime  debellare  potuit.  Neque  enim  repetita  annis  fequen- 
tibus  ad  Tungrenfem  reque  ac  Tainacenfem  fontem  itinera  feli¬ 
ciorem  fiscellum  habuerunt.  Redeunte  igitur  hyeme  anni 
MDCCLXXXIII  priltina  quoque  mala  nova  vi  ingruerunt ;  tumor 
iterum  pedes,  althma  &  fpasmodica  tuffis  praecordia  atque  pulmones 
occupavit.  Vocatis  tum  in  confilium  medicis  prudentibus  ,  re¬ 
media  quaeque  efficaciffima ,  quae  ipfe  fspius  adverfus  althma  & 
hydropem lstilfimo  eventu  prsceperat ,  adminiftrata  fuerunt.  At, 
mitigatis  licet  fymptomatibus  diminutoque  tumore  morbofa  iden¬ 
tidem  aqua  herbarum  viribus  cederet ,  &  althma  quoque  tuffisque 
reprelfa  feliciorem  exitum  augurare  viderentur,  mox  tamen 
exafperata  denuo  mala  fpes  noltras  omnes  pelTumdederunt.  Pau¬ 
cis  ante  obitum  menfibus  fyncope  omniumque  virium  vitalium 
defidia  correptus ,  fe  quali  dimidiatum  inter  cogitantem  ,  fui 
bene  confcium  ,  fidentemque  in  Dei  clementiam  animum ,  & 
proltratum  corpus  fenfit.  Ita  confumtis  tandem  omnibus  vitae 
igniculis,  inter  triltiffimos  matris ,  fratrum,  familiae  gemitus  at¬ 
que  ploratus  A.  MDCCLXXXIV  die  XI  Octobris  Deo  fpiritum 
reddidit ,  cum  vixilfet  annis  XLVIII ,  menfibus  quatuor ,  diebus 
undecim.  Nullis  ille  unquam  vite  delicatioris  illecebris  captus, 
non  fibi  vixit ,  led  patris  ,  fed  aegrotis  difcipulisque  &  paucis  , 
quos  in  folamen  curarum  fibi  delegerat,  amicis.  Simplicitatis 
amans,  elegantiarum  ofor,  parfimoniam  coluit;  at  mitis  &  bene¬ 
ficus  in  pauperes ,  quos  tam  arte  fua  &  confiliis ,  quam  collato 
aere  frequenter  fullinuit.  Gloris  non  fucatae  fc (itator ,  inanes  ti¬ 
tulos  fprevit :  Academicos  honores ,  quos  obire,  per  negotia,  non 
licebat,  adeo  non  ambivit ,  ut  fponte  delatos  recufaret.  Saluta¬ 
ris  artis  commodis  unice  intentus ,  continua  cadaverum  fcrlftatio- 
ne  nova  vite  prsfidia  invelligare  non  dellitit.  Obfervator,  fi  quis 


Unquam,  acutus ,  nihil  iri  humana  machina  inexploratum  reliquit 


■&  latentia  quaeque  ,  quae  aliorum  indultriam  effugerant,  mira  iple 
fagacitate  detexit.  Academiam  patriam  folida  doctrina,  familianl 
nominis  fplendore  illuftravit;  amicis,  quos  tales  cognoverat ,  con- 


liliis  &  opera  nunquam  non  praeito  fuit.  Neminem  confulto 
&  cogitate  laefit ;  injuriarum  impatiens ,  quas  pro  vivida  ingenii 
indole  acriter  repulit,  at  nunquam  repofuit.  Plures  ille  nactus  elt 
gloriae  famaeque  obtrectatores  &  aemulos,  qui,  cum  publicam  vitam 
jultaque  viri  merita  non  pollent  convellere,  hominem  privatum 
aggrelli  lirnt ,  mores  ejus  fimplices  &  incomptos  mentisque  fe ve¬ 
rioris  indolem  fugillantes.  Iniqui  hi  rerum  aeftimatores  non  ad¬ 
verterunt,  vel  ideo  excelli  ingenii  dotes  in  tanta  hominum  luce 
pofuilfe  Loblteiniunii  quod,  fpreto  omni  exteriori  ornatu,  rimandae 
naturae  totum  fe  tradidit.  Unde  &  factum  cft ,  ut-,  quod  vix  ac  ne 
Vix  quidem  continget ,  theoriam  cum  praxi ,  in  UtraqUe  Medici- 
ria  ,  feliciflimo  connubio  jungeret.  Praeterimus  hic  filentio  ma¬ 
levolum  illud  homirium  genus  ,  qui,  verte  ipfi  virtutis  expertes» 
gloriolam  in  eo  quaerunt ,  ut  aliorum  laudibus  ambitiofe  obllre- 
pant.  Hi,  indigno  facinore  ,  Calumnias  quasque,  vel  ab  ingra¬ 
tis  difcipulis  propinatas ,  avide  arripere  garrulisque  typis  divulga^ 
re  non  erubefeunt.  Hujusmodi  injurias,  in  Loblteinium  quoque 
hoftrum  congeltas ,  eo  minus  moramur ,  quo  luculentiora  funt 
Virtutum  ejus  meritorumque  teltimonia ,  nullo  lane  aevo  intermo- 
ritura. 


Vale  igitur  iterumqUe  Vale,  defideratiliiriie  Collega.  Frue- 
re  Inter  felices  animas  Dei  intuitu ,  quem  pervicaci  itudio ,  dum 
Vixilli,  per  fragilis  corporis  velamina  indagalti.  Quicquid  nos 
ex  te  alnaVimus ,  quicqriid  mirati  fumus ,  id  fedet  fedebitque 
animis  ac  ferae  polleritati  commendabitur.  P.  P.  Argentorati 
XVIII  Kal.  Maji  MDCCLXXXV. 

